Järvamaa ainus kindel linnamägi - Ambla kihelkonnas paiknev Jäneda linnus - on võrdlemisi lähedal kõige tihedamini asustatud piirkonnale. Linnusele lähimate muististeni on ligikaudu 4 km, Kukevere-Käravete asustuskeskuse tuumik jääb mõnevõrra kaugemale, kuuludes arvatavasti siiski linnuse mõjupiirkonda, mis sellisel juhul oleks umbes 15 km ulatusega. Antud  raadiusega ring haarab ka Lehtse piirkonna, kuid jätab välja teised kihelkonna tihedamalt asustatud alad.